als_Latn dik_Latn ron_Latn
Prokuroria ankimon vendimin e Apelit për ‘21 Janarin’ (Burimi: Gazeta Tema, www.gazetatema.net)
TIRANE – Prokuroria ankimon vendimin e Apelit për ‘21 Janarin’. Burime nga Gjykata e Tiranës bënë të ditur për “News24” se rekursi i Prokurorisë është dorëzuar në Gjykatën e Lartë pasditen e sotme.
Ne arsyetimin e vendimit publikuar ne 19 shtator, Gjykata e Apelit sqaroi se pse vrasjet nuk ishin me dashje, duke argumentuar vendimin përfundimtar të dosjes “21 janari”, me të cilin ish-kreu i Gardës Ndrea Prendi dhe gardisti Agim Llupo u fajësuan për “vrasje nga pakujdesia”.
Apeli deklaroi fajtor të pandehurin Ndrea Prendi, për kryerjen e veprës penale të “Vrasja nga pakujdesia”, me pasojë vdekjen e shtetasit Faik Myrtaj, duke e dënuar atë me 1 vit burg, si dhe deklarimin fajtor të pandehurit, Agim Llupo, për kryerjen e veprës penale të “Vrasja nga pakujdesia”, me pasojë vdekjen e shtetasit Ziver Veizi, duke e dënuar me 3 vjet burg.
Nga katër të vrarë dhe shtatë të plagosur në demonstratën e 21 janarit, Apeli vlerëson me autorë vetëm dy prej tyre, vrasjen e Faik Myrtajt nga Ndrea Prendi dhe vrasjen e Ziver Veizit nga Agim Llupo.
Pas shpalljes, përfaqësuesit e mbrojtjes dhe të akuzës pohuan se do t’i drejtohen me rekurs Gjykatës së Lartë.
10.10.2013
Burimi: Gazeta Tema
als_Latn als_Latn als_Latn als_Latn als_Latn als_Latn unk als_Latn